སྤྱིར་ན་རེབ་འདིའི་འགྲུལ་བཞུད་ནི་ཏུན་ཧོང་ཕྱོགས་ཀྱི་མཐོང་ཐོས་ཡིན་དགོས་ལ།ང་ཚོའི་མཐར་ཐུག་གི་དམིགས་ཡུལ་ཡང་ཏུན་ཧོང་ནས་ཤེས་བྱ་ཕྲན་བུ་རེ་རེག་རྒྱུ་དེ་ཡིན་མོད།ངས་འདི་ནས་ཀློག་པ་པོ་དག་ལ་དགོངས་དག་ཞུ་དགོས་སོང་།ང་ཚོས་ཏུན་ཧོང་ནས་མཁར་ཤུལ་སྐྱ་ལེབ་རེ་འགའ་མཐོང་བ་ལས་གཞན་ཧ་ཅང་མངོན་གསལ་དོད་པར་སྣང་བ་ནི་གནམ་གཤིས་རེད།གྲོང་མཐའི་ཡུལ་ལྗོངས་རེད།གནས་དེ་ནས་ང་ཚོས་ས་ཁམས་བསླབ་ཚན་དུ་སྦྱངས་མྱོང་བའི་ནུབ་བྱང་ཐང་རྒོད་ས་ཆ་ཞེས་པ་ག་འདྲ་ཞིག་ཡིན་པ་ཁ་ནས་མ་བཤད་གོང་ཁོང་དུ་ཆུད་འོང་།ཚེས་རི་ལྟེང་ཀདང་མིང་ཧྲ་རི་བོནས་སའི་གོ་ལའི་སྐྱེ་ཁམས་ཁོར་ཡུག་སྲུང་སྐྱོབ་བྱེད་པའི་གལ་ཆེའི་རང་བཞིན་རང་ཤུགས་ཀྱིས་རྟོགས་ཡོང་།བྱེ་མའི་ངོགས་སུ་ཧབ་ཆ་ཆེན་པོས་རྩེད་དགོད་ལ་རོལ་བའི་མི་རྣམས་མཐོང་ན་དངོས་གནས་ཡ་མཚར་རྒྱུའང་འབྱུང་།རྔ་མོང་གི་གོང་ནས་པར་རེ་བསྐྱོན་ཏེ་སྐད་འཕྲིན་རྒྱབ་ལོག་ཏུ་བཞག་པ་ཡིན།མང་པོ་ཞིག་གིས་ཞབས་མཆན་ལ་ཁྱོད་ཚོ་སྐྱིད་པ་ལ་ཟེར།ངས་སྐད་དམའ་མོས་རང་གིས་རང་ལསྐྱིད་ཀི་འདོད་ན་ཁྱོད་རང་འདིར་ཕེབས་ཏེ་འཚོ་བ་རོལ་ཨངཞེས་བཤད་པ་ཡིན།